Rijeka, 13. listopada 2020.g.

**POZIV ZA MEDIJE**

***LJETO U PRIJESTOLNICI* – REZIME ODRŽANIH KULTURNIH DOGAĐANJA**

**OD LIPNJA DO KRAJA RUJNA 2020. (I KAVA S PREDSTAVNICIMA MEDIJA)**

**U srijedu, 14. listopada 2020.g., u 11.30 sati, u Exportu na Delti održat će se kratka konferencija za medije i druženje s novinarima uz kavu na kojem će predstavnicima medija biti ponuđen rezime kulturnih događanja održanih tijekom ljetnih mjeseci pod zajedničkim nazivom *Ljeto u prijestolnici*.**

Riječ je o brojnim događanjima koja su održana unatoč i usprkos posebnim mjerama zaštite od zaraze korona virusom, dapače, uz poštovanje svih mjera koje je nacionalni Stožer civilne zaštite RH nalagao i propisivao.

U organizaciji događanja sudjelovale su gradske ustanove u kulturi (HNK Ivana pl. Zajca, HKD na Sušaku, Art kino, Gradsko kazalište lutaka, MMSU, Gradska knjižnica), tvrtka RIJEKA 2020, Delta Lab, Udruga Drugo more, brojne umjetničke organizacije i pojedinci.

Ovo je druženje s predstavnicima medija ujedno i **prilika u kojoj se organizatori događanja žele zahvaliti svim novinarima, fotografima i snimateljima koji su pratili navedena događanja** i o njima izvještavali u svojim medijima.

Na navedenoj konferenciji za medije bit će prisutni, i dostupni za izjave, predstavnici navedenih kulturnih ustanova, RIJEKE 2020, Delta Laba, Drugog mora, te pročelnik Odjela gradske uprave za kulturu Ivan Šarar.   
Novinari će dobiti pisani materijal koji predstavlja rezime održanih programa, a konferencija je zamišljena kao kraće izlaganje osnovnih informacija te potom zajedničko druženje uz kavu i uzimanje pojedinačnih izjava prema interesu predstavnika medija.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42